**ზენდეია მარი სტერმერ კოულმანი** (/zənˈdeɪ.ə/ *zən-**DAY**-ə*; ინგლ. Zendaya Coleman; დ. 1 სექტემბერი, 1996) — ამერიკელი მსახიობი და მომღერალი, ცნობილი როგორც **ზენდეია**. მან სამოდელო კარიერა ბავშვობის ასაკში დაიწყო, იყო მოცეკვავე, სანამ Disney Channel-ის სატელევიზიო სერიალ „Shake It Up"-ში როკი ბლუს როლს ითამაშებდა. სერიალში მონაწილეობდა 2010 წლიდან 2013 წლამდე. 2013 წელს იგი „Dancing with the Stars"-ის მე-16 სეზონის მონაწილე იყო. 2015 წლიდან 2018 წლამდე ამერიკულ კომედიურ სატელევიზიო სერიალში, „K.C. Undercover"-ში, კ. ს. კუპერის როლს ასრულებდა, ხოლო 2019 წელს მთავარი როლის შესრულება დაიწყო HBO-ს დრამატულ სერიალ „ეიფორია"-ში. იგი გადაღებულია რამდენიმე ფილმში, მათ შორისაა: 2017 წლის მიუზიკლი „დიდებული შოუმენი", „ადამიანი ობობა: დაბრუნება" (2017), „ადამიანი ობობა: სახლიდან შორს" (2019), „დიუნი" (2021). 

ზენდეიამ თავისი მუსიკალური კარიერა სიმღერების ჩაწერით დაიწყო, მოგვიანებით მან გამოუშვა სინგლები: „Swag It Out", და „Watch Me". 2011 წელს იგი თანამშრომლობდა ამერიკელ მომღერალთან, მოდელთან და მსახიობთან ბელა ტორნისთან. 2012 წელს იგი გაწევრიანდა „Hollywood Records"-ში, ხოლო მოგვიანებით გამოუშვა სინგლი „Replay", რომელმაც ამერიკაში „Billboard Hot 100"-ზე მე-40 ადგილი დაიკავა, ხოლო 2013 წელს, „Billboard 200"-ზე 51-ე ადგილზე გავიდა. მისი ჩაწერილი სიმღერა „Rewrite the Stars" გამოყენებული იქნა ფილმის, „დიდებული შოუმენის" საუნდტრეკად, რომელიც მოგვიანებით სინგლად გამოუშვეს. 

მსახიობი მონაწილეობას იღებდა „Macy"-ს, „Mervyns"-ის, „Old Navy"-ის სარეკლამო კამპანიებში. მოგვიანებით, ზენდეია ამერიკელ მომღერალთან და მსახიობთან სელენა გომესთან ერთად სარეკლამო კამპანიაში გამოჩნდა.

ადრინდელი ცხოვრება
------------------

კოულმანი 1996 წლის 1 სექტემბერს ოაკლენდში, კალიფორნიაში დაიბადა. არის კლარა სთოერმერის და დევიდ კოულმანის ერთადერთი შვილი. მამის მხრიდან მას ჰყავს 5 უფროსი ნახევარ და-ძმა. მამამისი აფრიკელ-ამერიკელია, ხოლო დედამისი ეთნიკური წარმომავლობით გერმანელი და შოტლანდიელია. ზენდეია, როგორც შემსრულებელი, შექსპირის თეატრში, კალიფორნიაში აღიზარდა, სადაც დედამისი კლარა თეატრის მენეჯერი იყო. კოულმანმა თეატრის სტუდენტური კონსერვატორიის პროგრამაც გაიარა. სანამ ოაკლენდის ხელოვნების სკოლაში სწავლობდა, რამდენიმე სასცენო სპეკტაკლში მიიღო მონაწილეობა, მათ შორისაა: „Once on This Island" და „Caroline, or Change". 

8 წლის ასაკში გაწევრიანდა მოცეკვავეთა ჯგუფ „Future Shock Oakland"-ში, სადაც იგი სამი წლის განმავლობაში სწავლობდა „ჰიპ-ჰოპს" და „ჰულას". 

ზენდეია სწავლობდა ამერიკის თეატრის კონსერვატორიაში. სპექტაკლებში სადაც მას, მონაწილეობა აქვს მიღებული არის, უილიამ შექსპირის „რიჩარდ III", „მეთორმეტე ღამე" და „როგორც შენ მოგწონს".

პირადი ცხოვრება
---------------

ახალგაზრდა მსახიობი ლოს-ანჯელესში ცხოვრობს, მისი სახლის ღირებულება 1,4 მილიონ აშშ დოლარს შეადგენს. არის ვეგეტარიანი, სინგლების ჩაწერისა და ფილმებსა თუ სერიალებში მონაწილეობის გარდა, თავისუფალ დროს უთმობს ტანსაცმლების დიზაინისი შექმნასა და წიგნების წერას. 

ფილმზე „ადამიანი ობობა: დაბრუნება" მუშაობისას ზენდეიამ ინგლისელი მსახიობი ტომ ჰოლანდი გაიცნო და დაუმეგობრდა, რასაც დიდი გამოხმაურება მოყვა სოციალურ მედიაში.

რესურსები ინტერნეტში
--------------------

* ვიკისაწყობის ლოგო შეგიძლიათ იხილოთ მედიაფაილები თემაზე **„ზენდეია"** ვიკისაწყობში.
* ზენდეია — კინოფილმების ინტერნეტ-მონაცემთა ბაზა (ინგლისური)

სქოლიო
------

1. ↑  წარმოთქმა:

	* *"A Slate Show" with Stephen Colbert, Feat. Megan Thee Stallion, Tom Hanks and More*. The Late Show with Stephen Colbert. March 13, 2021. Event occurs at 1:10. .
	* *Tom Holland, Zendaya & Jacob Batalon Answer the Web's Most Searched Questions*. 25 ივნისი, 2019. .
2. ↑  Phares, Heather. Zendaya Biography. AllMusic.com (Rovi). ციტირების თარიღი: June 8, 2016.
3. ↑  Wimbley, Jessica.  (March 31, 2013) "Dancing with the Stars": Zendaya Tops Competition at age 16. ციტირების თარიღი: August 2, 2017
4. 1 2  Kim, Kristen Yoonsoo.  (December 2015) REAL GOOD - The multitalented teenager began her career as a Disney star. But don't expect Zendaya to have a Miley moment anytime soon.. *Complex magazine (Canada)*.
5. ↑  Takeda, Allison.  (June 9, 2015) Zendaya Gets to the Heart of Her Family Tree for Immigrant Heritage Month. *Us Weekly*.
6. ↑  Field, Genevieve.  (February 6, 2016) The Unstoppable Zendaya.
7. ↑  Cohen, Bethany.  (June 13, 2014) Zendaya: A Rising Star.
8. ↑  name Cover Girl Interview July 8, 2011 დაარქივებული November 10, 2013, საიტზე Wayback Machine.
9. ↑  About Zendaya.  დაარქივებულია ორიგინალიდან — March 19, 2011. ციტირების თარიღი: February 9, 2011.
10. ↑  Zendaya's Flashback Friday (Video) (January 27, 2012).  დაარქივებულია ორიგინალიდან — აგვისტო 8, 2016. ციტირების თარიღი: June 21, 2016.
11. ↑  Sampson, Mike (March 2016). Singer Zendaya Lands Lead Role in Marvel's 'Spider-Man' Movie. Screen Crush.
12. ↑  Halberg, Morgan. Zendaya's New Home (March 30, 2017). ციტირების თარიღი: August 7, 2017.
13. ↑  Loria, Joe (December 13, 2016). Zendaya goes Vegetarian.  დაარქივებულია ორიგინალიდან — სექტემბერი 15, 2017. ციტირების თარიღი: August 7, 2017.